title: Ηγεσία και δυναμική ομάδας: Εργασιακή ευημερία και οργανωσιακή κουλτούρα στις υπηρεσίες υγείας
title: Leadership and team dynamics: Work prosperity and organizational culture in health services
titleType: AlternativeTitle
Creators: name: Κατσανδρή, Αικατερίνη
Publisher: name: Πανεπιστήμιο Δυτικής Αττικής
Year: 2022
Subjects: Ηγεσία
Ομάδα
Δυναμική ομάδας
Εργασιακή ευημερία
Οργανωσιακή κουλτούρα
Υπηρεσίες υγείας

description: Εισαγωγή: Όλοι οι άνθρωποι ανήκουν σε μία ομάδα που λειτουργούν – αλληλεπιδρούν συλλογικά για να πετύχουν ένα κοινό στόχο. Η κάθε ομάδα έχει έναν « ηγέτη», ο οποίος οφείλει να συγκεντρώνει στο πρόσωπό του εκείνα τα χαρακτηριστικά που τον καθιστούν άξιο να ηγηθεί μιας ομάδας. Ο ηγέτης είναι εκείνος που γνωρίζει ότι αφορά την ομάδα του και με αυτόν τον τρόπο είναι σε θέση να την «διοικήσει» αποτελεσματικότερα. Η οργανωσιακή κουλτούρα αποτελεί την προσωπικότητα του οργανισμού και δημιουργεί µια αίσθηση ταυτότητας για κάθε υγειονομικό σχηματισμό, ενώ παράλληλα αποτελεί το πλαίσιο αναφοράς για αποφάσεις και ενέργειες. Στο πλαίσιο των υπηρεσιών υγείας ο όρος κουλτούρα, περιλαμβάνει τις κοινές αντιλήψεις που υπάρχουν και έχουν γίνει αποδεκτές από τους εργαζόμενους, ώστε να εξασφαλίζεται όχι µόνο η επιβίωση, αλλά και η εύρυθµη λειτουργία και ανάπτυξή τους. Η οργανωσιακή κουλτούρα έχει συνδεθεί µε στοιχεία που συμβάλλουν στην ποιότητα των υπηρεσιών, όπως η ικανοποίηση από τη νοσηλευτική φροντίδα και την ασφάλεια του ασθενούς, τη διάθεση των µελών για βελτίωση της αποδοτικότητας και της αποτελεσματικότητας του οργανισμού, την ικανοποίηση από την εργασία καθώς και την ικανοποίηση των µελών από την κάλυψη των υλικών και των κοινωνικών αναγκών τους. Οι διάφοροι τύποι της οργανωσιακής κουλτούρας ευνοούν ή δυσχεραίνουν τη λειτουργικότητα του οργανισμού, επηρεάζοντας είτε θετικά είτε αρνητικά τις παρεχόμενες υπηρεσίες υγείας. Σκοπός: Η παρούσα διπλωματική εργασία εστιάζει στον ρόλο της ηγεσίας και της δυναμικής της ομάδας στα πλαίσια της εργασιακής ευημερίας στις υπηρεσίες υγείας. Στη συνέχεια εστιάζει στην εργασιακή ευημερία και στην οργανωσιακή κουλτούρα στις υπηρεσίες υγείας. Μέθοδος: Πραγματοποιήθηκε βιβλιογραφική συστηματική ανασκόπηση η οποία αναπτύχθηκε με τη χρήση τεσσάρων βάσεων δεδομένων: Medline (Pubmed), psycINFO, WebofSciense και Google Scholar. Τα άρθρα που χρησιμοποιήθηκαν ήταν γραμμένα στην Αγγλική γλώσσα και αφορούσαν κυρίως την τελευταία πενταετία. Αποτελέσματα &amp; Συμπεράσματα: Αυτή η συστηματική βιβλιογραφική ανασκόπηση καταλήγει ότι οι πρακτικές που χρησιμοποιούν οι διευθυντές / ηγέτες υγειονομικών οργανισμών, όπως μια σειρά από πρακτικές ηγεσίας οι οποίες περιλαμβάνουν αλλαγές, στις σχέσεις και είναι προσανατολισμένες στην εργασία, έχουν σκοπό να υποστηρίξουν το υγειονομικό προσωπικό ,να προωθήσουν την εργασιακή ευημερία εντός των οργανισμών και να ενισχύσουν την οργανωσιακή κουλτούρα. Ωστόσο, η παρούσα διπλωματική κρίνει ότι απαιτούνται πιο ισχυροί ερευνητικοί σχεδιασμοί που να περιλαμβάνουν συνεπή και έγκυρα μέτρα ηγεσίας. Για να αυξηθεί η εμπιστοσύνη στα αποτελέσματα μελλοντικών μελετών που εξετάζουν τη διευθυντική ηγεσία και τη χρήση της έρευνας, απαιτούνται μεθοδολογίες με υψηλότερη εσωτερική και εξωτερική εγκυρότητα.